Lem (slekt)

Lem er en norsk slekt av angivelig flamsk opprinnelse. 

Slektens første mann i Norge het Peder Lem (ca 1550–1610) og kom angivelig fra byen Gent i Belgia. Peder ble byskriver i Bergen i 1590 og fikk etterkommere i en rekke norske slekter; foruten samtlige medlemmer av slektene Lem, Knagenhjelm, Rumohr, Munthe-Kaas, Hjermann, etc., samt grener av slektene Riisbrich, de Crequi, Blixencrone, Brodtkorb, Heiberg, Lange, de Fine, Hille, Ravn, Scheel, Bornemann og en rekke andre, deriblant Ludvig Holberg.

Slektens to hovedgrener nedstammer fra to sønner av visebyskriver i Bergen, godseier Ludvig Lem til Frønningen (1656-1686) og Gjertrud de Fine, datter av biskop Arnoldus de Fine. Sønnen Søren Lem (1682-1732) var kapellan i Luster og far til ex.jur Hans Lem (1714-1781), godseier på Frønningen, samt til Stevelin Lem (1725-1806), handelsmann i Sogn. Fra disse to nedstammer Frønningen og Lærdal grenene.
En annen sønn Jens Lem (1685-1731) var fogd i Nordhordland og Voss. To av hans sønnesønner, brødrene Jacob Buttaud Lem og Jens Lem flyttet ca 1772 til Frankrike hvor de ble konsuler for Danmark-Norge og hvor Jens' agnatiske etterkommere fortsatt er bosatt.
En tredje sønn, sorenskriver i Nordhordland Arnoldus Lem (ca 1679-1732), tok morens navn og ble stamfar til den nålevende slekt de Fine i Norge.

Slekten giftet seg inn i Rumohr-slekten fra Lærdal og har besittet Frønningen-godset i Sogn.

Peder Lem (ca 1550–1610) som ble byskriver i  Bergen i  1590.
Niels Pedersen Lem (ca 1585–1639), toller, 1615 fogd i Brunla len under Peder Iversøn til Fritsø, kjøpte opp over tre hundre gårder på Vestlandet, Trøndelag og Nord-Norge, deriblant store skoger i Sogn, gift Mette Pedersdatter. Som enke satt hun i 1647 som eier av store eiendommer deriblant skogeiendommen Lagmannsås ved Frønningen. 
Christoffer Nilssøn Lem (død før 1661) fogd i Romsdal, gift Margrethe Andersdatter.
Christopher Lem (ca 1645-1722) sorenskriver i Lister, gift Catharina Margareta Normann
Anders Lem (1649-1723), godseier, magister, sogneprest i Grytten, prost i Romsdal, gift Ingeborg Munthe, datter av Bergens biskop Ludvig Munthe
Christopher Lem (1680-1747), proprietær på Vestad, gift (1) Anna Friis, (2) Anna Tønder
Ludvig Munthe Lem (172×-1792), kjøpmann på Molde, gift (1) Andrea Lund, (2) Magdalena Lyng
Ludvig Lem (1681-1759), proprietær på Ness i Grytten, gift Maren Friis
Boye Lem (1722-ca 1748), teologisk eksamen 1747.
Iver Lem (1684-1745), sorenskriver Lister, gift Ingeborg Holst
Ingeborg Munthe Lem (1717-1751), gift 1. sogneprest i Undal Ole Dampe (1691-1743). 2. prost Henning Jacob Kierulf (1713-1773).
Ingeborg Margrethe Kierulf (1746-1815), gift 1. 1782 med sorenskriver over Jæren og Dalene Hercules Weyer (1717-1795), gift 2. 1797 med ex.jur Christen Mølbach, eidsvollsmann
Anders Lem (1687-1754) offiser, gift Maren Margrethe Bloch
Erich Andreas Lem (1722-1803), offiser
Caspar Friedrich Lem (1725-1786), offiser
Iver Nilssøn Lem (død ca 1658), fogd over Utsten kloster, eier av gården Stangeland, gift Anna Hansdatter. Hun gift 2. Tormod Torfæus, stiftamtskriver og historiker
Peder Nilssøn Lem (1617–63), godseier, magister, lector theologie i Bergen, sogneprest i Fana, gift med Abel Ludvigsdatter Munthe (1628–1676), datter av Bergens biskop Ludvig Munthe. Han kjøpte i 1651 eiendommen Frønningen med sagbruk i Sogn. 
Niels Lem (ca 1646-1696), fogd på Nordmøre, gift Barbara Hjort. Hun gift 2. med oberstløytnant Tollev Schønberg
Niels Lem (1679-1744), handelsmann, gift Dorthea Malene Ravn
Didrich Lem (1681-1724), oppholdt seg i Vestindien hvor han døde.
Caspar Christopher Lem (1683-1762), premierløytnant, gift med Anna Holck
Ludvig Lem (1688-1733), byfogd i Thisted i Danmark og herredsfogd i Hillerslev og Hundborg 
Karen Lem (1647–1695), gift med oberstløytnant Christian Nilsen Holberg (1622–1686)
Fredrik Christian Holberg (1683–1747), sogneprest i Nykirken i Bergen gift med Karen Krog: se nedenfor
Cathrine Fredrike Holberg (1711–1738), gift med den senere bergensbispen Frederik Arentz (1702–1779)
Hans Arentz (1731–1793) topografisk forfatter
Fredrich Christian Holberg Arentz (1736–1825) rektor
Ludvig Holberg (1684–1754) dikter, professor, friherre til Sorø
Ingeborg Pedersdatter Lem (1649-1695), gift 1. Wilhelm Garmann. 2. Hans Clausen, overtollbetjent i Bergen
Anne Hansdatter (Munthe) (10. sept. 1674 Bergen-1769), gift 1. Johan Madsen Heiberg (1647 Bergen-1718 Lindås, Hordaland), sogneprest til Lindås 1699-1718 (mor: Elisabeth Thomasdatter Crommetie), hvis datter Abel Margrethe Madsen Johansdatter (1692-1773) ble gift med presten Christen Trulssøn Krog (1684-1731), hvis helsøster Karen Krog (mor: Maren Tøgersdatter Hoffmann) ble gift med Fr. Christian Holberg: se ovenfor; gift 2. Henning Johanssøn Frimann (1681-1743), bror av Karen Garmann (født Frimann) til Utstein kloster
Abel Margrethe Hansdatter (Lem) (1676-1701), gift Niels Knagenhjelm, lagmann
Maria Hansdatter (Munthe), gift 1685 Hans Blixencrone 
Wilhelm (Willum) Hansen (1678-1739), assessor, stiftsamtskriver, gift 1. Helene Riisbrich; gift 2. Echte Seehuusen Svanenhielm
Maria Pedersdatter Lem (1655–1744), gift med lagmann og amtmann Hans H. Lilienskiold (1650–1703) som skrev bøker om geografi
Ludvig Lem (1656–86), visebyskriver i Bergen og godseier. På auksjonen etter moren Abel Munthe i 1677 kjøpte han skoggodset Frønningen i Sogn, gift med Gjertrud de Fine, datter av Nidarosbispen Arnold de Fine
 Arnoldus Lem de Fine (1679-1732), sorenskriver Nordhordland, gift med Magdalena á Møinichen. Fra dem nedstammer den nålevende slekt de Fine i Norge.
Jens Lem (1680–1731), fogd i Nordhordland og Voss, gift med Anna Helene Frørup.
Ludvig Lem (1721–1773) kjøpmann Bergen 1750, gift med Jeanne Marie Catherine de Chezaulx (1716–1792) innvandret fra franske  Île de Ré
Jens Lem (1750–1804) offiser i den Franske Marine, dansk-norsk konsul, gift med Louise Durand
Hector Lem (1791-1849), skipsreder Île de Ré, borgermester, gift Louise Emilie de Chezaulx
Aimé Lem (1793-1846), forretningsmann, gift Marie Caroline de Chezaulx
Jens Lem (1824-1906), proprietær, gift Jeanne Bouchet
Gaston Lem (1856-1929), prefekt, 1ste viceguvernør Banque de France, borgermester La Flotte, gift Camille Compaing
Christian Lem (1889-1943), bankdirektør, offiser
Jean Lem (1914-1990), viseprefekt
Eric Lem (1931-), ambassadør, medlem av Académie des Sciences d'Outre-Mer 
Casimir Lem (1797-1858), konsul Île de Ré, gift Marie Francoise de Chezaulx 
Søren Lem (1683–1732) godseier til Frønningen, kapellan i Luster, gift med Elsebeth Marie Urdahl
Hans Lem (1714–81), ex.jur., overtok Frønningen i 1734, gift 1746 med Marie Heiberg (1728–1759) av Heiberg-slekten. Gift 2. Öllegaard Jersin Hanning.
Christen Heiberg Lem (1747-1794), godseier på Frønningen, gift Anna Helene Lem.
Elisabeth Lem (1748-1778), gift Jacob Christian Jersin (1736-1807), sogneprest på Voss.
Georg Burchard Jersin, eidsvollsmann. 
Öllegaard Margrethe Jersin (1769-1829), gift Peter Ulrich Magnus Hount, eidsvollsmann  
Hans Lem (1751–1807) privilegert handelsmann Lærdal, overtok Frønningen fra sin bror godseier Christen Heiberg Lem, gift (1) Elsebe Marie Hess, (2) Benedicte Meidell
Hans Severin Lem (1782–1857), løytnant, senere lensmann i Hafslo, gift med Bolette Rødder (1786–1866)
Hans Lem (1814–1854) fra Bergen, ble gullsmed Christiania, gift med Anine Christine Bjerring
Hans Bernt Christopher Olaus Lem (1848–1905) gullsmed, gift med Birgithe Emerentze Rødseth
Hans Schumann Lem (1888–1962) gullsmed og OL-utøver i mangekamp ved Sommer-OL 1908, utvandret 1926 til USA
Søren Hess Lem (1785–1852) godseier på Frønningen, ordfører i Leikanger, gift med Margrete Aletta Rumohr (1783–1865) fra Lærdal
Hans Lem (1815–69) godseier, ordfører i Leikanger, gift med Jensine Meidell (1823–1857) fra Balestrand
Claudina Lem (1819–1880) gift 1856 med svogeren Jan/Johan Clausson Rumohr (1818–1889) fra Rikheim (se under)
Bjarnhard Rumohr (1858–1939) overtok Frønningen i 1889, gift med Anne Elise Schjelderup (1862–1948) fra Hattfjelldal
Johan Rumohr (1886–1981) fra Rikheim, godseier, gift med Liv Lindstrøm (1887–1919)
Knut Rumohr (1916–2002) kunstner, gift med Aagot Dorenfeldt Holwech 
Alette Margrethe Lem (1824–1853), gift 1848 med Johan Clausson Rumohr (1818–1889) fra Rikheim (se over)
Arnoldus Hess Lem (1787–1829), adjutant, regimentskvartermester, senere toller i Bergen, gift Anna Catharina Larsen
Severine Cathrine Lem (1814-1895), gift Claus Frimann Reimers, sogneprest til Korskirken i Bergen
Arnoldus Reimers, skuespiller
Sophie Reimers, skuespillerinne
Arnoldus Hess Lem (1818-1881), lensmann i Selje og Stadt, gift Andrea Olava Landmark (1816-1912)
Arnoldus Lem (1847-1924), lensmann i Davik, eier av handelsstedet Vaagsberget, gift Anna Elisabeth Paasche (1858-1933)
Einar Lem (1880-1964), disponent, deleier av Moldøen
Arnoldus Lem (1883-1945), agent
Halfdan Lem (1885-1969), drev tidlig jakt og fiske i Alaska, slo seg ned i Seattle og ble en pionér innenfor Rhododendron hybrider.
Nils Landmark Lem (1849-1921), lensmann i Sogndal og Norum, eier av handelsstedet Moldøen, gift Inga Greve (1867-1946)
Audun Lem (1888-1980), fabrikkeier i Måløy, deleier i Moldøen, gift Karen Brodtkorb
Bjarne Greve Lem (1889-1960), sivilingeniør, gift Hildegard Lunde
Johan Greve Lem (1892-1969), gift Haldis Hartmann
Andreas Arnoldus Hess Lem (1896-1983), sivilingeniør, gift Inga Vinje Ludvigsen
Anna Elisabeth Skioldborg Lem (1902-1970), gift Oddvin Sindre, politimester
Barbra Henriette Heiberg Lem (1850-1935), gift Paul Andreas Strømsøe (1839-1915), telegrafbestyrer og deleier i handelsstedet Vaagsberget
Trygve Strømsøe (1878-1945), sivilingeniør i Syd-Afrika, prosjekterte og var ansvarlig for byggingen av taubanen til Table Mountain i Cape Town
Ulf Lem (1860-1934), grosserer, gift Severine Christiane Sofie Cappelen (1867-1955).
Frida Lem (1888-1948), gift Thorvald Nilsen, marinekaptein, fører av Fram under Sydpolsekspedisjonen
Elisabeth Marie Hess Lem (1798-1888), gift proprietær Wollert Krohn Hille
Arnoldus Hille (1829-1919), biskop i Hamar
Søren Hess Lem Hille (1836-1884), apoteker, ordfører i Risør, stortingsmann
Ludvig Lem (1754-1793), ex.jur. handelsinspektør og toller i Finnmark
Gjertrud Johanne Lem (1758-1792), gift godseier Niels Knagenhielm til Stedje
Stevelin Lem (1725–1806), handelsmann og gjestgiver i Årdal i Sogn, gift Anna Ørbech fra Nattvik
Søren Lem gjestgiver, gift med Giertrud Olsdatter
Hans Sørensson Lem (1781–1845) offiser fra Årdal
Else Sofie Lem (1789–1831), gift eidsvollsmannen Peder Pederssønn Hjermann (1754–1834)
Peder Severin Pedersen Hjermann (1812–1863) gårdbruker og stortingsmann fra Lærdal
...Steinar Lem (1951–2009), forfatter og miljøverner, gift med forfatteren Gunn Hild Lem (født 1975)
Abel Lem (1657-1695), gift med toller i Bergen Nils Rasmussen Lindgaard
Rasmus Lindgaard (1680-1733), borgermester i Trondhjem, president i magistraten, cancelliråd. 
Christian Lindgaard (1684-1764), generalmajor, Ridder av Dannebrogsordenen
Peder Lem (1660-1703), godseier, eier av gården Hop, gift Catharina de Crequi dit la Roche, en datter av oberstløytnant i Stavanger, han Ahasverus de Crequi dit la Roche. Peder var onkel og formynder til Ludvig Holberg.
Ahasverus Lem (1684–1711), drept av sjørøvere under fart i Middelhavet.
Abel Lem (1685–1742), gift justisråd Hans Christian Gartner

Referanser

Litteratur

Lem, Audun (2017). Tre løytnanter fra Sogn i krigen mot svenskene 1807-1814. Genealogen. 1/2017. Norsk Slektshistorisk Forening. Oslo. 

Norske slekter
Etternavn
Personer fra Leikanger kommune
Personer fra Lærdal kommune